cyanic-selkie/wikianc huggingface dataset:
கடம்பராயன்பட்டி பகவதியம்மன் கோயில்
கோயில் அமைப்பு
இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் கிராம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:புதுக்கோட்டை மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பேரகம் மகாதேவர்
பேரகம் மகாதேவர் கோயில் (Perakam mahadaeva temple) சிவபெருமானுக்கு படைத்தளிக்கப்பட்ட ஒரு பழங்கால இந்து கோயில், இந்தியாவின் கேரள மாநிலத்தில் திரிச்சூர் மாவட்டத்தின் பேரகம் கிராமத்தில் அமைந்துள்ளது. பரசுராம முனிவர் பேரகம் கிராமத்தில் சிவபெருமானின் சிலையை நிறுவியதாக நாட்டுப்புறக் கதைகள் கூறுகின்றன. இக்கோயில் சிவாலய ஸ்தோத்திரத்தில் விவரிக்கப்பட்டுள்ள கேரளாவின் புகழ்பெற்ற 108 சிவன் கோயில்களில் ஒன்றாகும்.
கோயில் அமைப்பு
இது திருச்சூர் மாவட்டத்தின் பழமையான கோயில்களில் ஒன்றாகும்.தற்போதைய கோயில் கிட்டத்தட்ட 200 ஆண்டுகளுக்கு முன்பு கட்டப்பட்டதாக கருதப்படுகிறது.இக்கோவிலின் சிவன் பேரகம் கிராமத்தின் பாதுகாவலர் என்னும் பெயராலும் அழைக்கப்படுகிறார்.இந்த கோயில் நாலம்பலம், திடப்பள்ளி, வட்டா திருக்கோயில் மற்றும் மண்டபம் ஆகியவற்றை உள்ளடக்கியது.இடைக்கால கோயில்களின் ஒரு பகுதியாக இந்த கோயில்  கட்டப்பட்டுள்ளது.பேரகம் சிவன் கோயில் மேற்கு நோக்கி அமைந்து உள்ளது. தினசரி மூன்று பூஜைகள் நடத்தப்படுகின்றன. அவை உஷா பூஜை, உச்சி கால பூஜை, இரவு பூஜை ஆகியவை ஆகும்.
மேற்கோள்கள்
பகுப்பு:திருச்சூர் மாவட்டத்திலுள்ள இந்துக் கோயில்கள் பகுப்பு:கேரள இந்துக் கோயில்கள்
சுட்ட கதை
சுட்ட கதை, அக்டோபர் 25, 2013 அன்று வெளியான இந்தியத் தமிழ்த் திரைப்படம். இப்படத்தின் இசையமைப்பாளர் மேட்லி ப்ளூஸ் ஆகும். இதனை இயக்கியவர் சுபு.
மேற்கோள்கள்
பகுப்பு:2013 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:அறிமுக இயக்குநர் திரைப்படங்கள்
சக்புதி ஆறு
சக்புதி ஆறு (Jagbudi River) என்பது ஒரு சிறிய ஆறாகும். இது வசிசிதி நதியின் துணை ஆறாகும். சக்புதி ஆறு பகிர்வாலிக்கு அருகில் வசிசிதி ஆற்றில் கலக்கின்றது. இது கேடிலிருந்து பகிரவாலிக்கு வருகிறது. சக்புதி ஆறு இந்தியாவின் மகாராட்டிரம், இரத்னகிரி மாவட்டத்தில் உள்ள கோபியிலிருந்து உருவாகிறது.
குடியேற்றங்கள்
கேய்டு மற்றும் பகிர்வால் குடியேற்றங்கள் தவிர இந்த ஆற்றின் நீரோட்ட பாதையில் ஆசித், காரஜ், கொண்டிவால், சாவானசு மற்றும் சிர்சி குடியேற்றங்களும் நடைபெற்றுள்ளன.
மேற்கோள்கள்
பகுப்பு:இந்திய ஆறுகள் பகுப்பு:மகாராட்டிர ஆறுகள்
அனூப்பூர் மாவட்டம்
, மத்தியப் பிரதேச மாநிலத்தின் மாவட்டங்களில் ஒன்று. இதன் தலைமையகம் அனூப்பூர் என்னும் ஊரில் அமைந்துள்ளது.
உட்பிரிவுகள்
இது மத்தியப் பிரதேச சட்டமன்றத்துக்கு கோத்மா, அனூப்பூர், புஷ்ப்ராஜ்கட் ஆகிய தொகுதிகளில் சேர்க்கப்பட்டுள்ளது.
இணைப்புகள்
பகுப்பு:மத்தியப் பிரதேசத்திலுள்ள மாவட்டங்கள் பகுப்பு:
கபடதாரி
கபடதாரி (Kabadadaari) என்பது 2021 ஆண்டு வெளியான இந்தியத் தமிழ் மர்ம பரபரப்பூட்டும் திரைப்படம் ஆகும். பிரதீப் கிருஷ்ணமூர்த்தி எழுதி இயக்கிய இப்படத்தை ஜி. தனஞ்செயன் தயாரித்துள்ளார். இப்படமானது 2019 ஆம் ஆண்டு வெளியான கன்னடத் திரைப்படமான காவலுதாரி என்ற படத்தின் மறுஆக்கம் ஆகும். இப்படத்தில் சிபி சத்யராஜ்,      நந்திதா ஸ்வேதா, நாசர், ஜெயப்பிரகாசு, சுமன் ரங்கநாதன்,  பிரதீப் கிருஷ்ணமூர்த்தி ஆகியோர் துணை வேடங்களில் நடித்துள்ளனர். இப்படத்திற்கு பாடல் இசை, பின்னணி இசை ஆகியவற்றை சைமன் கே. கிங் அமைத்துள்ளார். படத்திற்கான ஒளிப்பதிவை ராசமதியும், படத் தொகுப்பை பிரவீன் கே. எல் மேற்கொண்டனர். இது தெலுங்கில் சுமந்த் முன்னணி பாத்திரத்தில் நடிக்க கபடதாரி என்ற பெயரிலேயே இரு மொழிகளிலும் ஒரே நேரத்தில் தயாரிக்கப்பட்டது. இப் படம் 2021 சனவரி 28 அன்று வெளியிடப்பட்டது.
கதை
ஒரு மகிழுந்தில் இறந்த உடல்கள் வைக்கப்பட்டிருப்பதைக் காட்டும் வரைகலை காட்சிகள் காட்டப்படுகின்றன. பின்னர் உடல்கள் புதைக்கப்பட்டு, மகிழுந்து எரிக்கப்படுகிது. ஓட்டுநர் நகைகள் நிறைந்த ஒரு பானையை வைத்திருப்பதாகக் காட்டப்படுகிறது
சக்தி (சிபி சத்யராஜ் ) என்ற ஒரு நேர்மையான போக்குவரத்து காவலரைச் சுற்றி கதை சுழல்கிறது. அவர் குற்றப் புலனாய்வுப் பிரிவில் சேர்ந்து குற்றம் தொடர்பான வழக்குகளை கையாள்வதில் ஆர்வம் கொண்டவராக உள்ளார். ஒரு நாள், அவர் தற்செயலாக மூன்று பேர் கொண்ட குடும்பத்தின் எலும்புக்கூடுகளைக் காண்கிறார். மேலும் தன் உயர் அதிகாரியின் எச்சரிக்கையையும் மீறி அந்த வழக்கில் ஆர்வம் காட்டுகிறார். பின்னர் இந்த எலும்புக்கூடுகள் நான்கு தசாப்தங்கள் பழமையானது என்பதை அறிந்ததும் அவரது விசாரணை தடங்கலுக்கு உள்ளாகிறது. அவர்கள் கொல்லப்படதற்கான அறிகுறிகள் இருப்பதாக தடயவியல் அறிக்கைகள் காட்டுகின்றன. இந்த வழக்கில் ஆர்வம் கொண்ட பத்திரிக்கையாளரான குமார் ( ஜெயப்பிரகாசு ) உடனான அவரது சந்திப்புக்குப் பிறகு, பல மர்மங்களை அறிந்துகொள்ள முடிகிறது. இறந்த குடும்பத் தலைவர் சுரேஷ் ( ஜெ. சத்திஷ் குமார் ), தொல்லியல் துறையில் உயர் அலுவலர் என்பதை அவர் கண்டுபிடிக்கிறார். சுரேசுடன் சம்பத் பணிபுரிகிறார். இவர்கள் தங்கள் பணியின்போது பழங்கால நகைகளை (விஜயநகரப் பேரரசின் ) கண்டுபிடிக்கின்றனர். நகை கண்டுபிடிக்கபட்ட நாளில் சம்பத் மர்மமான முறையில் கொல்லப்படுகிறார். அதே நாளில், சுரேஷ் இரத்தக் கரை படிந்த சட்டையுடன் காணப்பட்டார். அதனால் சுரேஷ் சம்பத்தை கொன்றதாக சக்தி கருதுகிறார். பல தசாப்தங்களுக்கு முன்பு அந்த வழக்கை விசாரித்த ஓய்வுபெற்ற காவல் அதிகாரியான ரஞ்சன் ( நாசர் ) மற்றும் நடிகை ரம்யா (சுமன் ரங்கநாதன் ) ஆகியோரின் சந்திப்பு சக்திக்கு சிக்கல்கள் உண்டாகின்றன. ரம்யாவுக்கு இந்த வழக்குடன் தொடர்பு இருப்பதாக சக்தியிடம் குமார் குறிப்பிடுகிறார். அதனால் சக்தி அவளை விசாரிக்க செல்கிறார். ஆனால், அது தோல்வியடைகிறது. ரஞ்சன் தான் முன்பு விசாரித்த தகவல்களைக் கொண்டு சக்திக்கு  உதவ முடிவு செய்கிறார். சுரேஷ் உண்மையில் கொலை செய்யவில்லை என்பதையும், சுரேசின் சட்டையில் இருந்த இரத்தக்கரை சுரேஷ் காப்பாற்றிய ஒரு நபரிடமிருந்து வந்தது என்பதையும் அவர் புலப்படுத்துகிறார். ஆனால் சம்பத்தை கொன்றது யார், அவர் குடும்பம் எப்படி இறந்தது என்பது இன்னும் மர்மமாகவே உள்ளது. இதற்கிடையில் ரம்யாவும் கொல்லப்படுகிறார். ரஞ்சனும் சக்தியும் அவளது வீட்டில் துப்புகளை அறியச் செல்லும்போது. அகழ்வாராய்ச்சியில் கண்டறியப்பட்ட விஜயநகரப் பேரரசின் பதையலில் இருந்த ஒரு அட்டிகையை ரம்யா அணிந்திருந்த ஒளிப்படத்தைப் பார்க்கிறார்கள். அப்போது, வீட்டிற்குள் நுழைந்த ஒரு குண்டரை அவர்கள் பார்க்கிறார்கள். சக்தியும் ரஞ்சனும் அவனைத் துரத்துகிறார்கள்.
அவர்கள் குண்டரைப் பின்தொடரும் போது, அவர்கள் ஒரு உல்லாச விடுதிக்கு வந்து சேர்கின்றனர். உல்லாச விடுதிக்கு அருகிலுள்ள பூங்கா உள்ள இடமானது, முன்பு மகிழுந்து எரிக்கப்பட்ட இடம் என்பதை ரஞ்சன் அடையாளம் காண்கிறார். உல்லாச விடுதியில் ஒரு அரசியல் தலைவர் உரையாற்றுகிறார். அப்போது சக்திக்கு குமாரிடமிருந்து சந்திக்க வருமாறு செல்பேசி அழைப்பு வருகிறது. நடிகை ரம்யாவுக்கு இதற்கு முன்பு ஒரு அரசியல்வாதியுடன் நெருங்கிய தொடர்பு இருந்தது என்று குமார் அவரிடம் கூறுகிறார். அந்த அரசியல்வாதி மீஞ்சூர் ரங்கநாதன் என்பதும், அவர்தான் அடுத்து முதலமைச்சராக பதவி ஏற்கவுள்ளவர் என்றும் கூறுகிறார். இதற்கிடையில், அந்த சொகுசு விடுதி மீஞ்சூர் ரங்கநாதனுக்கு சொந்தமானது என்பதை ரஞ்சன் கண்டுபிடிக்கிறார். மேலும் ஆதாரங்களைக் கண்டுபிடிக்கும் நோக்குடன் மீஞ்சூர் ரங்கநாதனின் பழைய வீட்டை ஆராய சக்தி செல்கிறார். அந்த வீட்டில் அவர் ஒரு உயரமான அலமாரியில் மறைத்து வைக்கப்பட்ட கிறிஸ்தவப் புனிதப் பொருள்களைக் கண்கிறார். ரங்கநாதன் ஒரு இந்து என்பதால் இது சக்திக்கு குழப்பத்தை ஏற்படுத்துகிறது. ரங்கநாதனின் பொதுக்கூட்டத்துக்கு செல்லும் ரஞ்சனிடம் இதுபற்றி சக்தி கூறுகிறார். ரங்கநாதன், சுரேஷின் பழைய ஓட்டுநர் பெர்னாண்டஸ் போல இருப்பதை ரஞ்சன் கவனிக்கிறார். கூட்டத்திற்கு முன்னால் இருந்து, ரஞ்சன் "பெர்னாண்டஸ்" என்று குரல் கொடுக்கிறார். அதற்கு ரங்கநாதன் ரஞ்சனைப் பார்த்து முறைக்கிறார். பின்னர் ரங்கநாதன் பயந்துபோய் ரஞ்சனைக் கடத்திக் கொண்டு வரும்படி தனது குண்டர்களிடம் கூறுகிறார். ரஞ்சன் சக்தியிடம் எல்லாவற்றையும் சொல்கிறார். பிறகு அவர் ரங்கநாதனின் ஆட்களால் கடத்தப்படுகிறார். ரங்கநாதன் தன் பழைய கதையை ரஞ்சனிடம் கூறுகிறார். சுரேஷ் தொல்லியல் துறையால் கண்டெடுக்கபட்ட 80 லட்சம் ரூபாய் மதிப்புள்ள புதையலை வைத்திருப்பதை அவர் பேசும்போது கேட்டதாக கூறுகிறார். அதைக் கைப்பற்ற அவர் சம்பத்தை கொல்கிறார். மேலும், அவர் சுரேஷையும் கொல்ல திட்டமிடுகிறார். அவர் தனது திட்டத்தை ராயுடுவிடம் சொல்கிறார், ஆனால் அவர் சம்பத்தைக் கொல்வதாக சொல்லவில்லை. அவர்களின் உணவில் தான் கொடுக்கும் தூக்க மருந்தை கலக்குமாறு ராயடுவுக்கு சொல்கிறார். அவர்கள் தூங்கிய பிறகு புதையலை எடுத்துக் கொண்டு இருவரும் தப்பி ஓடிவிடலாம் என்று சொல்கிறார். ராயடுவும் தூக்க மருந்து என்று நினைத்து பெர்னாண்டஸ் கொடுத்த நஞ்சை அவர்கள் உணவில் கலந்துவிடுகிறான். நஞ்சு உண்டதால் குடும்பத்தினர் அனைவரும் இறந்துவிடுகின்றனர். ராயுடு பெர்னாண்டஸ் செய்ததைப் பற்றி காவல் துறையிடம் சொல்லிவிடுவதாக மிரட்டுகிறார். ஆனால் பெர்னாண்டஸ் மாத்திரைகள் அடங்கிய பையில் ராயுடுவின் கைரேகைகள் இருக்கின்றன, அதனால் ராயுடுவும் சிக்கிவிடுவார்  என்று பெர்னாண்டஸ் ராயுடுவை மிரட்டுகிறார். பின்னர் பெர்னாண்டஸ் அவர்களின் உடல்களை அவர்களின் மகிழுந்தில் எடுத்துச் சென்று புதைத்துவிட்டு, பின்னர் மகிழுந்தையும் எரித்துவிடுகிறார். பின்னர் பெர்னாண்டஸ் நகைகளை எடுத்துக் கொண்டு சென்று பணக்காரராகவும் ஆகிறார். யாருக்கும் சந்தேகம் வராமல் இருக்க, அவர் தனது அடையாளத்தை மீஞ்சூர் ரங்கநாதன் என்று மாற்றிக் கொள்கிறார். இவ்வாறு ரங்கநாதனின் பழைய வரலாறை சொல்லி முடிக்கிறார்.
அதன்பிறகு, ரங்கநாதன் தனது குண்டர்களிடம் ரஞ்சனைக் கொன்றுவிடுமாறு கூறிவிட்டு சென்றுவிடுகிறார். ரஞ்சனை சித்ரவதை செய்து கொல்லும் போது சக்தி அவரைக் காக்க வருகிறார். அவரை மீட்டு மருத்துவமனைக்கு கொண்டு செல்லும்போது ஏற்படும் போக்குவரத்து நெரிசலால் ரஞ்சன் இறந்துவிடுகிறார். அவர் இறப்பதற்கு முன், ரஞ்சன் சக்தியிடம் ரங்கநாதன் என்ற பெயரில் உள்ள பெர்னாண்டஸ்தான் கொலைகாரன் என்பதைச் சொல்கிறார். அவர் மிகவும் கோபமடைந்து ரங்கநாதனின் குண்டர்களைக் கொல்கிறார். பத்திரிக்கையாளர் குமார்தான் ராயுடு என்பதை சக்தி பின்னர் கண்டுபிடிக்கிறார். அவர் இது குறித்து குமாரிடம் விசாரிக்கச் செல்கிறார், ஆனால் குமாரின் மகள் விசாரிக்கும்போது இடையில் வந்ததால், சக்தி வெளியேறுகிறார். இதற்குப் பிறகு, சக்தி ரங்கநாதனை மிரட்ட செல்கிறார். ஆனால் அவர் சக்தியை தனக்கு வேலை செய்யச் செல்கிறார். சக்தியிடன் ரங்கநாதன் ராயுடு/குமாரைக் கொல்லச் சொல்கிறார். ஒரு மகிழுந்து பயணத்தில், சக்தி தனது மகிழுந்தை நிறுத்தி குமாரை நோக்கிச் சுடுகிறார். பிறகு, சக்தி ரங்கநாதனின் பதவி ஏற்ப் பதவி ஏற்ப்பு விழாவுக்குச் சென்று, குமாரைக் கொல்லாமலேயே கொன்றுவிட்டதாகப் பொய் சொல்கிறார். குமார் மாறுவேடமிட்டு ரங்கநாதனுக்கு நஞ்சு கலந்த பாலை பரிமாறுகிறார். ரங்கநாதன் சம்பவ இடத்திலேயே இறந்துவிடுகிறார். இதற்கு பிறகு சக்தியும் குமாரும் மகிழுந்தில் செல்லும்போது, குற்ற உணர்வால் உந்தப்பட்ட குமார் மீதமுள்ள நஞ்சை குடித்துவிட்டதாக சக்தியிடம் கூறுகிறார். முன்னதாக குமார் செய்த காணொளி பதிவு வைரலாகிறது. இதன் மூலம் ரங்கநாதனின் கடந்தகால குற்றங்களைப் பற்றி அனைவரும் அறிந்து கொள்கிறார்கள். இந்த வழக்கில் பணியாற்றியதால், சக்தி குற்றப்பிரிவில்  அதிகாரியாக பதவி உயர்வு பெறுகிறார். இறுதியில், கடந்த காலத்தில் சுரேஷால் காப்பாற்றப்பட்டவர் சக்தியின் அப்பா என்பது தெரியவருகிறது. அதனால்தான் அவர் இந்த விஷயத்தில் மிகவும் ஆர்வமாக இருந்தார்.
தயாரிப்பு
தயாரிப்பாளர் ஜி. தனஞ்செயன் கன்னடப் படமான காவலுதாரி படத்தின் மறுஆக்க உரிமையைப் 2019 ஏப்ரலில் பெற்றார். 2019 ஆகத்து 23 அன்று, சிபி சத்யராஜ் தன் தந்தை  சத்யராஜுடன் முக்கிய கதாபாத்திரத்தில் நடிக்கிறார் என்று தெரிவிக்கப்பட்டது. இப்படத்தை சிபியுடன் சத்யாவில் (2017). பணியாற்றிய பிரதீப் கிருஷ்ணமூர்த்தி இயக்கவுள்ளதாக கூறப்பட்டது. இந்த படத்தில் சத்யராஜ் நடிக்க மாட்டார் என்று பின்னர் அறிவிக்கப்பட்டது, அதேசமயம் நந்திதா ஸ்வேதா, நாசர், ஜெயபிரகாஷ் ஆகியோர் நடிப்பதாக அறிவிக்கப்பது. 23 அக்டோபர் 2019 அன்று, தயாரிப்பாளர்கள் படத்தின் பெயரை கபடதாரி என்று அறிவித்தனர்.
முதன்மை படப்பிடிப்பு 2019 நவம்பர் முதல் நாள் தொடங்கியது. படப்பிடிப்பு 65 வேலை நாட்களுக்குள் முடிவடையும் என்று அறிவிக்கப்பட்டது. இயக்குனர் பிரதீப் கிருஷ்ணமூர்த்தி இந்த படத்தில் நடிகராக அறிமுகமாகிறார். 2019 நவம்பரில், இந்த படம் தெலுங்கில் கபடதாரி என்ற பெயரில் ஒரே நேரத்தில் தயாரிக்கப்படும் என்று அறிவிக்கப்பட்டது, தெலுங்கு பதிப்பில் நாயகனாக சுமந்த் நடித்தார்.
கோவிட்-19 பெருந்தொற்று காரணமாக படத்தின் பின்தயாரிப்புப் பணிகள் நிறுத்தப்பட்டன. 2020 மே 11 அன்று,  படத்தின் குரல் சேர்ப்புப் பணிகளை மீண்டும் தொடங்கினார். அரசு விதித்த பாதுகாப்பு வழிகாட்டுதல்களைப் பின்பற்றி, குரல் சேர்ப்புப் பணிகளை மீண்டும் தொடங்கிய முதல் படம் என்று ஆனது. நாசர் தன் சம்பளத்திலிருந்து 15% குறைக்க ஒப்புக்கொண்டதோடு குரல் பணிகளை முடித்ததற்காக தயாரிப்பாளர் தனஞ்செயன் ட்விட்டரில் நன்றி தெரிவித்தார். கோவிட் -19 காரணமாக படத்தின் தயாரிப்பு கிட்டத்தட்ட 200 நாட்கள் தாமதமாகி இறுதியாக 2020 செப்டம்பர் 30 அன்று முடிவடைந்தது. இந்த தாமதத்தினால் வட்டி மற்றும் பிற செலவுகள் காரணமாக தயாரிப்பாளருக்கு படத்தின் செலவில் கூடுதலாக 1 கோடி செலவு ஆனது.
இசை
இப்படத்திற்கு சைமன் கே. கிங், இசையமைத்தார். இது சிபி சத்யராஜ் மற்றும் பிரதீப் கிருஷ்ணமூர்த்தி கூட்டில் உருவான சத்ய (2017) படத்திற்கு பிறகு இசையமைப்பாளர் இணையும் இரண்டாவது  படமாகும். படத்தின் இசை உரிமையை ஆதித்தியா மியூசிக்கு வாங்கியது. படத்தின் முதல் பாடல் "ஹயாக்கி பேபி" 2020 திசம்பர் 11 அன்று வெளியிடப்பட்டது. இப்பாடல் வரிகளை கு. கார்த்திக் எழுத சனா மொய்துட்டி பாடினார். இப்பாடலில் இடம்பெற்ற ஆங்கில பாடல்கள் மற்றும் ராப் வசனங்களை கிரிஷன் மகேசன் எழுதி பாடினார்.
படத்தின் பாடல் தொகுதியில் இசையமைப்பாளரால் எழுதப்பட்ட நான்கு பாடல்களும், கு. கார்த்திக் மற்றும் அருண் பாரதி ஆகியோரால் எழுதப்பட்ட பாடல்கள் இடம்பெற்றன. பாடல் தொகுதி 2021 சனவரி 18 அன்று சென்னையில் நடைபெற்ற இசை வெளியீட்டு விழாவில் வெளியிடப்பட்டது. இப்படத்தின் தெலுங்கு பதிப்பான கபடதாரிக்கும்  சைமனே இசையமைத்தார்.
வெளியீடு
பிலிம் கம்பேனியன் தெற்கில் பரத்வாஜ் ரங்கன் எழுதிய விமர்சனத்தில் "படம் மோசமாக இல்லை. ஆனால் மிக நீளமானது, மற்றும் கதை பாணியின் வலுவான உணர்வு இல்லாமல் உள்ளது. "
குறிப்புகள்
பகுப்பு:இந்தியத் திரைப்படங்கள் பகுப்பு:2021 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:சிபிராஜ் நடித்த திரைப்படங்கள் பகுப்பு:நாசர் நடித்த தமிழ்த் திரைப்படங்கள்
கேந்தரா
கேந்தரா(Kendara) என்பது ஒடிசா மாநிலத்தின் பழமையான இசைக்கருவிகளில் மரத்தாலான ஒரு சரம் கருவி ஆகும். இந்த இசைக்கருவியில் ஒரு சரம் உள்ளது. பொதுவாக அதன் சரத்தின் குறுக்கே வில் வரைந்து இசைக்கப்படுகிறது. இவை பெரும்பாலும் பாரம்பரியமாக ஜோகிகளால் பயன்படுத்தப்படுகின்றன. இவர்கள், பெரும்பாலும், காய்ந்த பூசணிக்காய் ஓட்டால் ஆன  பாத்திரத்துடன் வீடு வீடாகச் சென்று உணவைப் பிச்சையாக ஏற்றுக்கொள்ளும் போது இந்த இசைக்கருவியை இசைத்து பாடல்களைப் பாடுவார்கள். நாட்டுப்புற இசை உட்பட நாட்டுப்புற வகைகளில் இவை அரிதாகவே பயன்படுத்தப்படுகின்றன. கேந்தராவில் இசைக்கப்படும் நாட்டுப்புற இசை வகை கேந்தர கீதை என்று அழைக்கப்படுகிறது. 12 ஆம் நூற்றாண்டில் சமஸ்கிருதம் அப்போதைய உத்கலா இராச்சியத்தின் அதிகாரப்பூர்வ மொழியாக மாற்றப்பட்டபோது இந்த கருவி பிரபலமடைந்தது, ஆனால் சாதாரண மக்களுக்கு அந்த மொழியின் பாடல்கள் புரியவில்லை, ஆனால் ஜோகிகள் நாட்டுப்புற பாடல்களை இந்த இசைக்கருவியில் வாசித்தனர். கேந்தராவின் மிகவும் பிரபலமான மாறுபாட்டை விளையாடும் ஜோகிகளின் ஒரு குறிப்பிட்ட பிரிவான நாதத்துடன் இது பிணைக்கப்பட்டுள்ளது. மற்ற மாறுபாடு "மாஜி கேந்தரா" என்று அழைக்கப்படுகிறது. மேலும், இந்திய மாநிலமான ஒடிசாவில் சந்தால் மக்களால் இது இசைக்கப்படுகிறது.
சான்றுகள்
பகுப்பு:ஒரியப் பண்பாடு பகுப்பு:இந்திய இசைக்கருவிகள்
யூரிபியாடீஸ்
யூரிபியாடீஸ் (Eurybiades, கிரேக்கம் : Εὐρυβιάδης _ _ Εὐρυβιάδης  ) என்பவர் கிரேக்கத்தின் மீதான பாரசீகத்தின் இரண்டாவது படையெடுப்பின் போது (கிமு 480-479) கிரேக்க கடற்படைக்கு பொறுப்பான எசுபார்த்தன் தளபதி ஆவார்.
வாழ்கை குறிப்பு
யூரிபியாடீஸ் யூரிக்லீட்ஸின் மகனாவார். இவர் கி.மு. 480 இல் கிரேக்க கூட்டணி படைகளுக்கு தளபதியாக தேர்ந்தெடுக்கப்பட்டார். கடற்படையைத் திறம்பட நடத்துகின்ற ஆற்றல், எண்ணிக்கை பலம் போன்றவை ஏதென்சுக்கு இருந்தன. ஆனால் எசுபார்த்தா தலைமையிலான பெலோபொன்னேசிய நகர அரசுகள் ஏதென்சின் தலைமையில் செயல்பட விரும்பவில்லை. ஏதென்சின் அதிகாரம் வளர்ந்து வருவத்தையும் விரும்பவில்லை. இதனால் ஏதென்சும் கிரேக்கத்தின் பொது நலனை முன்னிட்டு தான் படைபலத்தில் மிகுந்திருந்தாலும் தன் தலைமையை விட்டுத்தர முன்வந்தது. யூரிபியாடெசுக்கு இறுதியில் ஏதெனிய கடற்படைத் தளபதி தெமிஸ்ட்டோக்ளீஸ் உதவினார்.
பாரசீகக் கடற்படையைச் சந்திப்பதற்காக யூபோயாவின் வடக்கே ஆர்ட்டெமிசியம் என்ற இடத்துக்குக் கப்பற்படை பயணம் மேற்கொள்வதுதான் தளபதியாக இவர் செய்த முதல் செயல். கிரேக்கர்கள் அங்கு வந்தபோது பாரசீகர்கள் ஏற்கனவே அப்பகுதியில் இருப்பதைக் கண்டறிந்தனர். இதனால் யூரிபியாட்ஸ் படைகளை பின்வாங்க உத்தரவிட்டார். இருப்பினும் யூபோயன்கள் இவர்களை அங்கேயே தங்கும்படி கெஞ்சினார்கள். கப்பற்படையை அங்கேயே வைத்திருக்க தெமிஸ்டோக்கிள்சுக்கு கையூட்டு கொடுத்தனர். மேலும் தெமிஸ்டோகிள்ஸ் தனது கையூட்டின் ஒரு பகுதியை யூரிபியாட்சுக்கு கொடுத்தார் (எரோடோடசின் கூற்றுப்படி). ஆர்ட்டெமிசியம் போர் முடிவற்றதாக இருந்தது. இதனால் கிரேக்கர்கள் பின்வாங்கி தங்கள் கடற்படையை சலாமிஸ் தீவுக்கு கொண்டுசென்றனர்.
துவக்கத்தில் யூரிபியாட்ஸ் சலாமிசில் இருந்து, கடற்படையை கொரிந்தின் பூசந்திக்கு கொண்டுசெல்ல விரும்பினார். அங்கு எலனிக் லீக்கின் படைகள் கோட்டைச் சுவர்களை கட்டிக்கொண்டிருந்தன. கடற்படையின் சிறந்த போர்த் தந்திரமாக தெமிஸ்ட்டோக்ளீஸ், சலாமிசில் போரிடுவதில் உள்ள அனுகூலங்களை உணர்ந்தார். இதனால் அங்கு ஒரு கடற்படைப் போரை வலிந்து உருவாக்கக விரும்பினார். இதை யூரிபியாடீசின் போர்க் குழுவிடம் வற்புறுத்தினார். மேலும் ஏதேனியன் கடற்படையை (கிரேக்கப் படைகளின் மிகப்பெரிய கடற்படைக் குழு) அந்தப் பகுதியிலேயே இருத்திவைக்க அவர்களை அச்சுறுத்த வேண்டியிருந்தது. இதனால் கிரேக்க கடற்படை அங்கேயே முகாமிட்டபடி இருந்தது. இந்நிலையில் பாரசீகர்களை அந்த இடத்தில் போருக்கு இழுக்க தெமிஸ்ட்டோக்ளீஸ் ஒரு தந்திரம் செய்தார். அதன்படி கிரேக்க கடற்படை பின்வாங்கி வருவதாகவம் இங்கு வந்தால் அவர்களை சுற்றி வளைத்துவிடலாம் என்றும் ஒரு தகவலை பாரசீக படைகளுக்கு கசியவிட்டு, பாரசீக மன்னர் செர்க்சசை ஏமாற்றினார். பாரசீகர்களும் இதை நம்பி வந்து கிரேக்க கடற்படையை சூழ்ந்து கொண்டனர். இதனால் யூரிபியாட்ஸ் சலாமிசை போர்க்களமாக ஏற்றுக்கொள்ள வேண்டிய கட்டாயத்துக்ககு ஆளாயினார். இந்த நிர்பந்தத்தை உருவாக்கியவர் தெமிஸ்ட்டோக்ளீஸ் ஆவார். இதேசமயத்தில் நல்வாய்பாக தெமிஸ்ட்டோக்ளீசுக்கு பக்கபலமாக அரிஸ்ட்டைடீஸ் தலைமையிலான பிரிவினர் வந்து சேர்ந்தார். சலாமிஸ் போர் கிரேக்கர்களுக்கு ஒரு தீர்க்கமான வெற்றியாகும். அதற்கு பிறகு யூரிபியாடெஸ் பாரசீகக் கடற்படையைத் துரத்திச் செல்வதை எதிர்த்தார். மேலும் தார்தனெல்சு நீரிணை நோக்கிப் பயணம் செய்து அங்கு செர்க்செஸ் கப்பல்களைக் கொண்டு கட்டியிருந்த பாலத்தை அழித்தார். செர்க்ஸ் கிரேக்கத்தில் இருப்பதை விட, தப்பிச் செல்ல வேண்டும் என்று இவர் விரும்பினார். இங்கேயே இருக்கவிட்டால் அவர் தரைவழிப் போரை மீண்டும் துவக்க வாய்ப்பு உள்ளது என்று கருதினார்.
குறிப்புகள்
பகுப்பு:கிரேக்க பாரசீகப் போர்களின் நபர்கள்
சில்லாங்
சில்லாங் (Shillong) வடகிழக்கு இந்தியாவில் அமைந்த மாநிலங்களில் ஒன்றான மேகாலயாவின் தலைநகரமாகும். இது கடல் மட்டத்தில் இருந்து 1525 மீட்டர் உயரத்தில் உள்ளது. இது ஒரு மலை வாழிட நகரம் ஆகும். மேலும் இது கிழக்கு காசி மலை மாவட்டத்தின் நிர்வாகத் தலைமையிடமாகவும் உள்ளது. இந்நகரத்தை கிழக்கின் ஸ்காட்லாந்து என்று அழைப்பர்.
இந்நகரம் பிரம்மபுத்திரா ஆறு மற்றும் சுர்மா ஆறுகளிடையே அமைந்துள்ளது. இதன் தட்ப வெப்பம் ஆண்டு முழுமைக்கும் குளிராகவே இருக்கும்.
பிரித்தானிய இந்தியாவில் அசாம் மாகாணத்தின் தலைநகராக சில்லாங் இருந்தது. பின்னர் 1972-இல் அசாம் மாநிலத்தின் தெற்குப் பகுதிகளைக் கொண்டு மேகாலயா மாநிலம் உருவான போது, சில்லாங் நகரம் மேகாலாயாவின் தலைநகராக விளங்கியது.
புவியியல்
சில்லாங் நகரம் 25.57°N, 91.88°W பாகையில் அமைந்துள்ளது. இது சில்லாங் பீடபூமியில் அமைந்துள்ளது. இந்நகரத்த்தைச் சுற்றிலும் மூன்று மலைகளால் சூழப்பபெற்றது. சில்லாங் நகரம் கவுகாத்தியிலிருந்து தேசிய நெடுஞ்சாலை எண் 40 வழியாக 100 கிலோ மீட்டர் தொலைவில் உள்ளது.
தட்ப வெப்பம்
இந்நகரத்தின் கோடைக்கால வெப்பம் 23 C மற்றும் குளிர்கால வெப்பம் 4 C ஆகும். சூன் முதல் அக்டோபர் வரை மழைக் காலம் ஆகும்.
மக்கள் தொகை பரம்பல்
2011-ஆம் ஆண்டின் மக்கள்தொகை கணக்கெடுப்பின் படி, 31,025 வீடுகள் கொண்ட சில்லாங் நகரத்தின் மொத்த மக்கள்தொகை 1,43,229 ஆகும். அதில் ஆண்கள் 70,135 மற்றும் பெண்கள் 73,094 ஆகவுள்ளனர். 6 வயதிற்குட்பட்ட குழந்தைகள் எண்ணிக்கை 14,317. சராசரி எழுத்தறிவு 83.5% ஆகும். இந்நகரத்தின் பட்டியல் சாதியினரும் பட்டியல் பழங்குடியினரும் முறையே 1,551 மற்றும் 73,307 ஆகவுள்ளனர். இந்நகர மக்களின் கிறித்தவர்கள் 46.5%, இந்துக்கள் 42.1%, இசுலாமியர்கள் 4.5% மற்றவர்கள் 6.9% ஆகவுள்ளனர். இந்நகரத்தில் பல உள்ளூர் மொழிகள் பேசினாலும் ஆட்சி மொழி, கல்வி மொழி ஆங்கிலம் ஆகும்.
வெளி இணைப்புகள்
பகுப்பு:மேகாலயா மாநிலத்திலுள்ள ஊர்களும் நகரங்களும் பகுப்பு:இந்திய மாநிலங்களின் தலைநகரங்கள் பகுப்பு:மேகாலயாவிலுள்ள மாநகரங்கள் பகுப்பு:கிழக்கு காசி மலை மாவட்டம் பகுப்பு:மேகாலயாவின் புவியியல் பகுப்பு:இந்தியாவில் உள்ள மலை வாழிடங்கள்
கீழ் செலேடர் நீர்த்தேக்கம்
கீழ் செலேடர் நீர்த்தேக்கம், சிங்கப்பூரின் வடகிழக்கே அமைந்துள்ள ஒரு இயற்கையான நீர்தேக்கமாகும். இதன் பரப்பளவு 3.6 சதுர கிலோமீட்டர் ஆகும். இது யூ சூன் நகரத்தின் கிழக்கே உள்ளது. இதன் கொள்ளளவு 12.8 மில்லியன் கன சதுரமாகும். இதன் ஆழம் 2 மீட்டர் தொடங்கி அதிகபட்சமாக 5.5 மீட்டராகும். இதன் கரைகளின் நீளம் 14.3 கிலோமீட்டர்.
வரலாறு
முன்பு செலேடர் நீர்த்தேக்கம் என்று அறியப்பட்ட இந்த நீர்த்தேக்கம், 1986 ஆம் ஆண்டு செலேடர் ஆற்றை தடுத்தும் கீழ் செலேடர் நீர்த்தேக்கம் கட்டிமுடிக்கப்பட்ட பின்னர் மேல் செலேடர் நீர்த்தேக்கம் என்று அழைக்கப்பட்டது. 1966 முதல் 1972 வரை இங்கு இயங்கிவந்த மணல் குவாரிகளை மூடிய பின்பு இங்கு வேலைகள் தொடங்கின. இங்கிருந்து எடுக்கப்பட்ட மண், கிழக்கு கடற்கரைப் பகுதிகளின் விரிவாக்கத்திற்கு பயன்படுத்தப் பட்டது.
மேற்கோள்கள்
பகுப்பு: சிங்கப்பூர் நீர்தேக்கங்கள்
பத்மகாந்தி
இந்த இராகத்தில் ஷட்ஜம், சதுஸ்ருதி ரிஷபம் (ரி2), அந்தர காந்தாரம் (க3), பிரதி மத்திமம் (ம2), பஞ்சமம்,  சுத்த தைவதம் (த1) கைசிகி நிஷாதம்  (நி2) ஆகிய சுரங்கள் வருகின்றன.
பகுப்பு:ரிஷபப்பிரியாவின் ஜன்னிய இராகங்கள்
சாகசம் (திரைப்படம்)
சாகசம் என்பது பெப்ரவரி 5, 2016 ஆம் ஆண்டில் வெளிவந்த தமிழ் திரைப்படம் ஆகும். இதில் பிரசாந்த், அமந்தா ஆகியோர் முதன்மைக் கதாப்பாத்திரங்களில் நடித்துள்ளனர். நாசர் (நடிகர்), தம்பி ராமையா ஆகியோர் துணைக் கதாபாத்திரங்களில் நடித்துள்ளனர். இந்தத் திரைப்படத்தை பிரசாந்தின் தந்தையான தியாகராஜன் தயாரித்துள்ளார். இதற்கு இந்தியத் திரைப்படத் தணிக்கை குழு யு சான்றிதழ் வழங்கியது.
இந்தத் திரைப்படம் 2012 ஆம் ஆண்டில் வெளிவந்த தெலுங்கு திரைப்படத்தின் மறு உருவாக்கம் ஆகும். இத்திரைப்படம் விமர்சகர்களிடமிருந்தும் பார்வையாளர்களிடமிருந்தும் எதிர்மறையான விமர்சனங்களைப் பெற்றது. படம் வசூலில் தோல்வியுற்றது.
நடிகர்கள்
ரவி நாராயணன் - பிரசாந்த்
மது - அமண்டா ரொசாரியோ
ரவியின் தந்தை நாராயண மூர்த்தி - நாசர்
ஏ.சி.பி சீதாராமன் - தம்பி ராமையா
பிட்டு - சோனு சூத்
சீதாராமனின் மகள் கவிதா - அபீதா
கோத்தண்டபாணி - அபி சரவணன்
சதானந்தம் - எம்.எஸ்.பாஸ்கர்
வரதராஜன் - கோட்டா சீனிவாச ராவ்
கமிஷனர் ராஜமணிக்கம் - ராவ் ரமேஷ்
'டிராவல்' மூர்த்தி - பிரம்மஜி
மதுவின் தந்தை - மதன் பாப்
'செயின்' ஜெய்பால் - ஜான் விஜய்
பார் உரிமையாளர் - ரியாஸ் கான்
ரவியின் தாய் காமேஸ்வரி - துளசி
லலிதா - தேவதர்ஷினி
தயாரிப்பு
பிரசாந்த் மற்றும் அவரது தந்தை தியாகராஜன் ஆகியோர் படப்பிடிப்பை நடத்துவதற்கான இடங்களை குவைத், ஆத்திரேலியா ஆகிய இடங்களை வணிக பயணங்களின் போது பார்வையிட்டனர். படத்தின் தலைப்பு இறுதி செய்யப்படுவதற்கு படக்குழு முகநூலில் ரசிகர்களிடம் அஸ்திரம், மோதி பார் உள்ளிட்ட தலைப்புகளுடன் கருத்துக் கணிப்பு நடத்தி ரசிகர்களை பெயரிடுமாறு கேட்டுக்கொண்டது. 2014 ஆம் ஆண்டில் பெப்ரவரியில் இயக்குனராக அருண் ராஜ் வர்மாவும், ஒளிப்பதிவாளராகவும்,  இசை அமைப்பாளராகவும் முறையே சக்தி சரவணன் மற்றும் தேவி ஶ்ரீ பிரசாத் என்போர் பணியாற்றுவதாக அறிவிக்கப்பட்டது. பின்னர் தேவி ஶ்ரீ பிரசாத்திற்கு பதிலாக தமன் இசையமைப்பாளராக பணியாற்றுவார் என்று தெரிவிக்கப்பட்டது.
2014 ஆம் ஆண்டில் பிற்பகுதியில் ஒரு இடைவெளிக்குப் பிறகு படக்குழு மீண்டும் பணியைத் தொடங்கியது. நர்கிஸ் பக்ரி பாடலில் தோன்றுவதற்கு கையெழுத்திட்டதாக அறிவிக்கப்பட்டது. தமனில் இசையமைப்பில் மதன் கார்க்கி எழுதிய இந்தப் பாடல் 2014 ஆம் ஆண்டு சூலையின் பிற்பகுதியில் சென்னையின் பின்னி மில்ஸில் படமாக்கப்பட்டது. படப்பிடிப்பின் ஒரு பகுதியாக நர்கிஸ் பக்ரி ஹங்கேரியிலிருந்து வந்தார். ராஜூ சுந்தரம் இந்தப் பாடலின் நடன அமைப்பாளராக பணியாற்றினார். படத்தின் கதாநாயகியாக தமன்னா முதலில் தெரிவு செய்யப்பட்டார். பின்னர் ஆத்திரேலிய வடிவழகியான அமந்தா ரொசாரியோ படத்தின் தமன்னாவிற்கு பதிலாக முன்னணி நடிகையாக தேர்வு செய்யப்பட்டார். இந்த திரைப்படம் 2014 ஆம் ஆண்டின் பிற்பகுதியிலும், 2015 ஆம் ஆண்டின் முற்பகுதியிலும் கோயம்புத்தூர், சென்னை, மலேசியா மற்றும் ஜப்பான் உள்ளிட்ட இடங்களில் படமாக்கப்பட்டது. 2016 ஆம் ஆண்டு பெப்ரவரியில் படம் வெளிவருவதற்கு ஒரு வாரத்திற்கு முன்னர், வரி சலுகைகளை திரும்பப் பெறுவதற்காக திரைப்படத்தின் தலைப்பு சாகசம் என்ற வீரச்சாயல் என்று மறு பெயரிடப்பட்டது.
சான்றுகள்
பகுப்பு:2016 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:அறிமுக இயக்குநர் திரைப்படங்கள் பகுப்பு:பிரசாந்த் நடித்த திரைப்படங்கள் பகுப்பு:நாசர் நடித்த தமிழ்த் திரைப்படங்கள் பகுப்பு:தம்பி ராமையா நடித்த திரைப்படங்கள்
நாடாளுமன்ற அருங்காட்சியகம்
நாடாளுமன்ற அருங்காட்சியகம் (Parliament museum) இந்தியாவில்புதுதில்லியில் சன்சாத் பவனுக்கு அருகில் அமைந்துள்ள இந்திய நூலக கட்டிடத்தில் உள்ள ஒரு அருங்காட்சியகம் ஆகும். இந்த அருங்காட்சியகம் 29 டிசம்பர் 1989 ஆம் நாளன்று அப்போதைய மக்களவைத் தலைவரால் நாடாளுமன்ற மாளிகை இணைப்புக் கட்டடத்தில் திறந்து வைக்கப்பட்டது, பின்னர் அது தற்போதைய இடமான சன்சாடியா ஞானபீத்தின் சிறப்பு மண்டபத்தில் உள்ள, நாடாளுமன்ற நூலகக் கட்டடத்திற்கு மாற்றி அமைக்கப்பட்டது., அங்கு இந்த அருங்காட்சியகம் 7 மே 2002 ஆம் நாளன்று இந்திய ஜனாதிபதி கே.ஆர்.நாராயணன் அவர்களால் திறந்து வைக்கப்பட்டது.,. ஊடாடும் அருங்காட்சியகத்தை ஜனாதிபதி ஆ.ப.ஜெ. அப்துல் கலாம் 15 ஆகஸ்ட் 2006 ஆம் நாளன்று திறந்து வைத்தார்.
இது ஒரு ஊடாடும் அருங்காட்சியகம் என்ற நிலையில் அமைந்த அருங்காட்சியகம் ஆகும். இது இந்தியாவின் சுதந்திரப் போராட்டத்தின் கதையை நமக்கு எடுத்துக் கூறுகிறது. மக்களவை சபாநாயகருக்கு வெளிநாட்டு பிரதிநிதிகள் அன்பளிப்பாகத் தந்த அரிய பரிசுகள் இங்கு உள்ளன.
பார்வையாளர் நேரம்
அருங்காட்சியகம் செவ்வாய்க்கிழமை முதல் சனிக்கிழமை வரை காலை 11.00 மணி முதல் மாலை 5 மணி வரை திறந்திருக்கும். ஒவ்வொரு ஞாயிறு மற்றும் திங்கட்கிழமைகளிலும், அமர்வுக்கு இடைப்பட்ட காலத்தில் இந்த அருங்காட்சியகம் மூடப்பட்டிருக்கும். நாடாளுமன்றம் அமர்வில் இருக்கும் காலகட்டத்தில் திங்கட்கிழமைகளில் இந்த அருங்காட்சியகம் பார்வையாளர்களின் வசதிக்காகத் திறந்து வைக்கப்பட்டிருக்கும்.
புதுதில்லியில் உள்ள இந்த நாடாளுமன்ற அருங்காட்சியகம் ஜனநாயகப் பாரம்பரியம் கொண்டு அமைந்துள்ள 2,500 கால இந்திய ஜனநாயக வரலாற்றை கதை மூலமாக விளக்குகின்றது. ஒலி ஒளி காட்சி அமைப்புடன் வரலாறானது விளக்கப்படுகிறது. பெரிய திரைகளைக் கொண்டு அமைந்துள்ள, கணினி ஊடக அமைப்பானது அனைத்து நிகழ்வுகளையும் காட்சி அளவில் சிறப்பாக பார்வையாளர்களின் முன் வைக்கிறது.
வரலாறு
2004 ஆம் ஆண்டில், மக்களவை சபாநாயகர் பதவியை ஏற்றுக்கொண்ட பிறகு, சோம்நாத் சட்டர்ஜி இந்தியாவில் ஜனநாயக பாரம்பரியம் குறித்த ஒரு அருங்காட்சியகத்தை அமைப்பதில் தனக்கு இருந்த மிகுந்த தனிப்பட்ட ஆர்வத்தை வெளிப்படுத்தினார். இந்த அருங்காட்சியகம் நவீன, உயர் தொழில்நுட்பம் மற்றும் சர்வதேச தரத்திற்கு இணையாக அமைய வேண்டும் என்று அவர் விரும்பினார். பாரிஸின் சர்வதேச அருங்காட்சியக கவுன்சிலின் முன்னாள் தலைவரும், இந்தியாவின் தேசிய அறிவியல் அருங்காட்சியகங்களின் ஓய்வு பெற்ற இயக்குநருமான டாக்டர் சரோஜ் கோஸ் இதற்கான பொருத்தமான ஒரு முன்மொழிவை சமர்ப்பிக்கும்படி கேட்டுக் கொள்ளப்பட்டார். இறுதி முன்மொழிவு ஏற்றுக்கொள்ளப்பட்ட பின்னர், நாடாளுமன்ற அலுவலர்கள் மற்றும் தேர்ந்தெடுக்கப்பட்ட தலைவர்களின் வழிகாட்டுதலின் கீழ் கட்டுமானப் பணிகள் தொடங்க ஆரம்பித்தன. 14 ஆகஸ்ட் 2006 ஆம் நாளன்று, இந்த அருங்காட்சியகம் திறந்து வைக்கப்பட்டது பின்னர் அப்போது இந்தியக் குடியரசுத் தலைவராக இருந்த பேராசிரியர் ஆ.ப.ஜெ. அப்துல் கலாம் அவர்களால் அப்போதைய துணை ஜனாதிபதி பைரோன் சிங் ஷெகாவத், அப்போதைய  பிரதமர் டாக்டர் மன்மோகன் சிங், மக்களவைத் தலைவர் சோம்நாத் சாட்டர்ஜி மற்றும் பல புகழ்பெற்ற விருந்தினர்கள் முன்னிலையில் திறந்து வைக்கப்பட்டது. செப்டம்பர் 5, 2006 ஆம் நாளன்று, அருங்காட்சியகம் பொது மக்களின் பார்வைக்காகத் திறந்துவிடப்பட்டது.
மேலும் காண்க
பகுப்பு:உத்தரப் பிரதேசத்திலுள்ள அருங்காட்சியகங்கள் பகுப்பு:இந்திய அருங்காட்சியகங்கள் பகுப்பு:இந்திய நாடாளுமன்றம் பகுப்பு:தில்லி அருங்காட்சியகங்கள்
மங்காவிளை
மங்காவிளை கிராமம் அரசியல் துறையில் வெற்றி கண்டுள்ளது. இக்கிராம உறுப்பினர்கள் பாராளுமன்ற உறுப்பினர் மட்டத்தில் பணியாற்றுகின்றனர். கிராம உறுப்பினர் எம்.சி. பாலன் இராச்சியசபாவில் பணியாற்றினார்.
அரபிக்கடலில் இருந்து 1 கிமீ தொலைவில் மங்காவிளை அமைந்துள்ளது. இது மாவட்டத் தலைமையகமான நாகர்கோவிலில் இருந்து 9 கி.மீ தொலைவிலும், இந்தியாவின் தென்கோடியான கன்னியாகுமரியிலிருந்து 20 கி.மீ தொலைவிலும் உள்ளது.
கோயில்கள்
இடது|thumb|200x200px|மங்காவிளை சிவ சுடலை மாடன் கோயில் மங்காவிளை கிராமத்தின் மையத்தில் சிறீ சிவ சுடலை மாடன் கோவில் அமைந்துள்ளது. இக்கோயிலுக்கு வடக்கே அருணாச்சலேசுவரர் கோயிலும், மேற்கில் வைகுந்தர், இசக்கியம்மன் கோயில்களும் அமைந்துள்ளன.
மேற்கோள்கள்
பகுப்பு:கன்னியாகுமரி மாவட்ட ஆசிரியர்கள் தொடங்கிய கட்டுரைகள் பகுப்பு:கன்னியாகுமரி மாவட்டத்திலுள்ள கிராமங்கள்
மோளிப்பள்ளி பத்ரகாளியம்மன் கோயில்
மோளிப்பள்ளி பத்ரகாளியம்மன் கோயில் தமிழ்நாட்டில் நாமக்கல் மாவட்டம், மோளிப்பள்ளி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
உடன்பால்
உடன்பால் (Udanpaal) என்பது 2022 ஆம் ஆண்டு வெளிவந்த இந்திய தமிழ் நகைச்சுவை நாடகத் திரைப்படமாகும். இப்படத்தை கார்த்திக் சீனிவாசனால் இயக்கினார். இதில் லிங்கா, காயத்ரி, விவேக் பிரசன்னா ஆகியோர் முக்கிய வேடங்களில் நடித்தனர். இப்படம் 2022 திசம்பர் 30 அன்று ஆஹா தமிழில் வெளியிடப்பட்டது.
மோளிப்பள்ளி பத்ரகாளியம்மன் கோயில்
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
உடன்பால்
கதைச்சுருக்கம்
இரு மகள்களையும், ஒரு மகளையும் கொண்ட ஒரு சாமானிய தந்தை உள்ளார். அவரது எதிர்பாராத மரணத்தைக் கொண்டு தங்கள் கடன் சிக்கல்களில் இருந்து மீள நினைக்கிறார்கள் பிள்ளைகள். உறவுகளின் மேன்மையானது பணம் கிடைக்கும்போது சட்டென கீழ்மையை சந்திக்கும் என்பதை அவல நகைச்சுவையாக கதை கூறுகிறது.
மோளிப்பள்ளி பத்ரகாளியம்மன் கோயில்
பூசைகள்
இக்கோயிலில் கிராம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:நாமக்கல் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
உடன்பால்
தயாரிப்பு
படக் குழுவினர் முழு படத்தையும் ஒரே இடத்தில் ஒரே கட்டமாக படமாக்கினர். 2022 திசம்பர் தொடக்கத்தில், படத்தின் தயாரிப்பாளர்கள் இப்படத்தை திரையரங்கில் வெளியிடாமல் ஆஹா தமிழ் தளத்தில் வெளியிட முடிவு செய்ததாக அறிவித்தனர்.
வரவேற்பு
திரைப்படம் 2022 திசம்பர் 30 அன்று ஆஹா தமிழ் தளத்தில் வெளியிடப்பட்டது. வெளியீட்டிற்கு முந்தைய வாரத்தில் விமர்சகர்களிடமிருந்து விமர்சனங்கள் வெளிவரத்துவங்கின. தி டைம்ஸ் ஆஃப் இந்தியாவைச் சேர்ந்த ஒரு விமர்சகர் எழுதினார், "இது போன்ற ஒரு நகைச்சுவையான, புதுமையான குடும்ப நாடகப் படத்தை அடிக்கடி பார்க்க கிடைப்பது அரிது". விமர்சகர் மணிகண்டன் கே.ஆர் எழுதிய விமர்சனத்தில், "இயக்குனர் கார்த்திக் சீனிவாசனின் உடன்பால் ஒரு விதிவிலக்காக சிறப்பாக உருவாக்கப்பட்ட அவல நகைச்சுவை நாடகப்படமாகும். இது நம்மை சிரிக்க வைக்கும் அதே வேளையில், ஒழுக்கம், நன்றியுணர்வு, அன்பு என்று வரும்போது தனிநபர்களின் தரம் மோசமடைவதைப் பற்றியும் சிந்திக்க வைக்கிறது". தி இந்து மற்றும் நக்கீரன் ஆகியவற்றின் விமர்சகர்களும் படத்திற்கு நேர்மறையான விமர்சனங்களை அளித்தனர்.
குறிப்புகள்
பகுப்பு:2020 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:2022 திரைப்படங்கள்
பத்மனாபபுரம் பாலசுப்பிரமணிய சுவாமி கோயில்
பத்மனாபபுரம் பாலசுப்பிரமணிய சுவாமி கோயில் தமிழ்நாட்டில் கன்னியாகுமரி மாவட்டம், பத்மனாபபுரம் என்னும் ஊரில் அமைந்துள்ள முருகன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி இரண்டு காலப் பூசைகள் நடக்கின்றன. பங்குனி மாதம் உத்திரம் முக்கிய திருவிழாவாக நடைபெறுகிறது. [[தை மாதம்]] பூசம் திருவிழாவாக நடைபெறுகிறது.
மேற்கோள்கள்
பகுப்பு:கன்னியாகுமரி மாவட்டத்திலுள்ள முருகன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சுவிட்சர்லாந்து தேசிய காற்பந்து அணி
சுவிட்சர்லாந்து தேசிய கால்பந்து அணி (Switzerland national football team) சுவிச்சர்லாந்து தேசிய கால்பந்து அணியாக உள்ளது. இந்த அணியை ஸ்விஸ் கால்பந்து சங்கம் மூலமாக கட்டுப்படுத்தப்படுகிறது. உலக கோப்பையில் 1934, 1938 மற்றும் 1954ல் இந்த அணி கால் இறுதிவரை முன்னேறியது, இதில் 1954ம் ஆண்டின் உலக கோப்பையை சுவிச்சர்லாந்து தலைமை ஏற்று நடத்தியது. மேலும் சுவிச்சர்லாந்து கால்பந்து அணி 1924ல் ஒலிம்பிக்கில் வெள்ளி வென்றது.
புற இணைப்புகள்
பகுப்பு:சுவிட்சர்லாந்தின் காற்பந்தாட்ட அணிகள் பகுப்பு:தேசியக் கால்பந்து அணிகள்
வெடிப்பி
வெடிப்பி என்பது தீப்பொறி ஒன்றை உருவாக்கும் நோக்கோடு வடிவமைக்கப்பட்ட ஒரு சிறு வெடிபொருள் ஆகும். இது அனைத்துவிதமான வெடிபொருட்களிலும் பயன்படுத்தப்படுகிறது.
பயன்பாடு
உயர்சக்தி வெடிமருந்துகளைக் கொண்ட வெடிபொருட்களில் கெற்பை வெடிக்க வைப்பதற்கான தீப்பொறியை வழங்கும் வகையில் பயன்படுத்தப்படுகிறது. அதேவேளை துப்பாக்கி ரவைகள், எறிகணைகள், ஏவுகணைகள் போன்றவற்றில் உந்துவிசை வெடிமருந்தை எரியச் செய்வதற்கான தீப்பொறியை வழங்கும் வகையிலும் பயன்படுத்தப்படுகிறது. கொஞ்சம் தெளிவாக எடுத்துக்காட்டோடு விளக்கினால், ஓர் எறிகணையில் இரண்டுவிதமான தேவைக்காக வெடிப்பிகள் பயன்படுத்தப்படுகின்றன. எறிகணையைப் பீரங்கியிலிருந்து இலக்கு நோக்கி ஏவுவதற்கு எறிகணையிலுள்ள உந்துவிசை வெடிமருந்தை எரிய வைக்க வேண்டும். இதற்கு வெடிப்பியொன்றே பயன்படுத்தப்படுகிறது. அதேபோல் ஏவப்பட்ட எறிகணை இலக்கில் மோதுகையில் அதிலுள்ள உயர்சக்த வெடிமருந்து வெடிக்க வேண்டும். அவ்வெடிமருந்தை வெடிக்க வைக்கும் கெற்புக்குத் தீப்பொறியைக் கொடுப்பதற்கும் வெடிப்பிதான் பயன்படுத்தப்படுகிறது.
வகைகள்
வெடிப்பிகள் தொழிற்படும் முறையைக் கொண்டு இரண்டாக வகைப்படுத்தலாம்: பொறிமுறை வெடிப்பிகள், மின்சார வெடிப்பிகள் என்பனவே அவை.
மின்சார வெடிப்பிகள்
இவ்வெடிப்பிகள் மின்சாரம் மூலம் தூண்டல் ஏற்பட்டுத் தொழிற்படுகின்றன. மின்சாரம் கிடைத்ததும் சூடாகும் தங்குதன் இளையொன்று இவ்வெடிப்பியில் காணப்படும். அவ்விளையைச் சுற்றி வெப்பத்துக்கு எரியக்கூடிய உணர்திறன் கூடிய மருந்தொன்று தடவப்பட்டிருக்கும். தங்குதன் இளைக்கு மின்சாரம் கிடைக்கும்போது அதைச்சுற்றியுள்ள மருந்து எரிந்து தீச்சுவாலை உருவாக்கப்படுகிறது. மின்சார வெடிப்பிகள் பெரும்பாலும் மின்சாரக் கெற்புகளிற் பயன்படுத்தப்படுகின்றன.
பகுப்பு:வெடிபொருள்கள்
ஜோதிஸ்பதி
ஜோதிஸ்பதி இராகம் கருநாடக இசையில் பயன்படும் இராகங்களில் ஒன்றாகும். இது 62 ஆவது மேளகர்த்தா இராகமாகிய, "ருத்ர" என்றழைக்கப் படும் 11 ஆவது சக்கரத்தின் 2 ஆவது மேளமாகிய ரிஷபப்பிரியா இராகத்தின் ஜன்னிய இராகம் ஆகும்.
இந்த இராகத்தில் ஷட்ஜம், சதுஸ்ருதி ரிஷபம் (ரி2), அந்தர காந்தாரம் (க3), பிரதி மத்திமம் (ம2), பஞ்சமம்,  சுத்த தைவதம் (த1) கைசிகி நிஷாதம்  (நி2) ஆகிய சுரங்கள் வருகின்றன.
பகுப்பு:ரிஷபப்பிரியாவின் ஜன்னிய இராகங்கள்
பாதுரியகட்டா
பாதுரியகட்டா (Pathuriaghata) என்பது இந்தியாவின் மேற்கு வங்காள மாநிலத்தில் கொல்கத்தா மாவட்டத்தில் வடக்கு கொல்கத்தாவின் அண்மைப்பகுதியாகும். இது சுதானூட்டியில் இருந்த மிகப் பழமையான குடியிருப்புப் பகுதிகளில் ஒன்றாகும். ஒரு காலத்தில் வங்காளப் பணக்காரர்களின் தங்குமிடமான இந்தப்பகுதி, மற்றும் இதைச் சுற்றியுள்ள பகுதிகள் இப்போது மார்வாடிகளின் ஆதிக்கத்தில் உள்ளன.
தாகூர்கள்
இந்தப்பகுதியில் மிகப் பழமையான மற்றும் புகழ்பெற்ற குடியிருப்பாளர்களில் தாகூர் குடும்பமும் அடங்குவர். பதினெட்டாம் நூற்றாண்டின் நடுப்பகுதியில் ஆங்கிலேயர்கள் புதிய வில்லியம் கோட்டை கட்டியபோது, ஒரு வணிகராகவும், சந்தன்நகரில் பிரெஞ்சு அரசாங்கத்திற்கு திவானாகவும் ஒரு பெரிய செல்வத்தை குவித்த ஜெயராம் தாகூர், கோவிந்தபூரிலிருந்து பாதுரியகட்டாவுக்கு மாறினார். தாகூர் குடும்பத்தின் நிறுவனர் என பலரால் கருதப்படும் இவரது மகன் தர்பநாராயண தாகூர் (1731-1793) பெயரில் ஒரு சாலை இங்கு அமைந்துள்ளது. இது கொல்கத்தா மாநகராட்சியின் 21 வது வார்டில் உள்ள மகரிசி தேபேந்திர சாலைக்கும் ஜாதுலால் முல்லிக் சாலைக்கும் இடையில் உள்ளது. அது பாதுரியகட்டாவிலிருந்து சற்று தொலைவில் உள்ளது. ஜோராபகன் காவல் நிலைய எல்லையில் உள்ளது. தாகூர் குடும்பம் பாதுரியகட்டா, ஜோராசங்கா, கைலாகட்டா மற்றும் சோர்பகன், வடக்கு கொல்கத்தாவில் உள்ள அனைத்து சுற்றுப்புறங்களிலும் தங்களை நிலைநிறுத்திக் கொண்டது.
பாதுரியகட்டாவில் தங்கியிருந்தவர்களில் ஹரகுமார் தாகூர் (1798-1858), பிரசன்ன குமார் தாகூர் (1801-1886), ஜதிந்திரமோகன் தாகூர் (1831 - 1908) மற்றும் பிரத்யோத் குமார் தாகூர் (1873 - 1942) ஆகியோர் முக்கியமானவர்கள். பிரசன்னா குமார் தாகூர் நாப்தேகட்டாவில் ஒரு பெரிய மாளிகையை கட்டி அதற்கு 'அரண்மனை' என்று பெயரிட்டார். மக்கள் இதை 'தாகூர் அரண்மனை' என்று அழைத்தனர். ஜதிந்திரமோகன் தாகூர் இந்தியாவில் குடியிருப்பினை கட்டும் பணியை மேற்கொண்டார். இவர் ஒரு ஆங்கில அரண்மனையின் கோட்டையின் மாதிரியைக் கொண்டு ஒரு மாளிகையை வடிவமைத்தார். இது இங்கிலாந்தின் வின்ட்சர் கோட்டையின் பாணியில் 100 அடி (30 மீ) உயரமான மைய கோபுரத்தைக் கொண்டிருந்தது. பிக் பென்னை நினைவுபடுத்தும் வகையில் ஒரு கடிகாரம் இங்கிலாந்திலிருந்து கொண்டுவரப்பட்டது. இங்கிலாந்தின் கொடியை பறக்கவிட இவருக்கு அனுமதி இருந்தது. 1954 இல், ஹரிதாஸ் முந்த்ரா என்பவரின் நிறுவனம் இந்த கட்டிடத்தை கையகப்படுத்தியது. மேலும் இதன் பெரும்பகுதியை மாற்றியுள்ளது. தற்போது குஞ்ச் பிகாரி அகர்வால் என்பவர் ஐங்கு வசிக்கிறார்.
வங்க நாட்டியாலயம்
தாகூர் கோட்டை ஒரு நாடக அரங்கமாக இருந்தது. மேலும் 1859 முதல் 1872 வரை தாகூர்கள் இங்கு வங்க நாட்டியாலயத்தை ஆதரித்தனர். இதை நாடக ஆர்வலர்களான ஜதிந்திர மோகன் தாகூர் மற்றும் அவரது சகோதரர் சௌரேந்திர மோகன் தாகூர் ஆகியோர் தொடங்கினர். 1859 சூலையில் சமசுகிருதத்தில் காளிதாசனின் மாளவிகாக்கினிமித்திரம் இங்கு அரங்கேற்றப்பட்டது.
சம்பத் பிரபாகர்
பாதுரியகட்டாவைச் சேர்ந்த ஜோகேந்திர மோகன் தாகூர், ஈசுவர் சந்திர குப்தாவுக்கு 'சம்பத் பிரபாகர்' என்ற இதழை வெளியிட உதவினார். முதலில் 1831 சனவரி 28 முதல் வாராந்திரமாக வெளிவந்தது. சிலகாலம் சென்ற பிறகு, இது தினசரி ஆனது. மேலும் நவீன வங்காள சமுதாயத்தை உருவாக்குவதில் முக்கிய பங்கு வகித்தது.
முல்லிக் குடும்பம்
பிரசன்னா குமார் தாகூர் தெருவில் உள்ள தாகூர் கோட்டையின் கோபுரங்களுக்கு அடுத்ததாக பாரம்பரியத்தில் முதலிடம் வகிக்கும் முல்லிக் குடும்பத்தின் வீடு உள்ளது. இவற்றிற்கு அடுத்தபடியாக மூன்று பெரிய கட்டமைப்புகள் ஏற்கனவே இருந்து வந்தன. அவற்றில் ஒன்று 1887 இல் நிறுவப்பட்ட பெருநகரப் பள்ளியின் புர்ராபசார் கிளை ஆகும். ஜாதுலால் முல்லிக் (1844-1894) என்பவர் சமூக மற்றும் சட்டத் துறைகளில் ஏராளமான பங்களிப்புகளைக் கொண்டிருந்தார். ஓரியண்டல் பள்ளிக்கு பெருமளவில் நன்கொடை அளித்தார். ஜாதுலால் முல்லிக் என்பவர் பெயரில் இப்பகுதியில் ஒரு சாலை உள்ளது. தொண்டு நோக்கங்களுக்காக முல்லிக்குகள் பெரும் பங்களிப்பை வழங்கியுள்ளார். .
கோசு குடும்பம்
கோசு குடும்பத்தினர் வாரன் ஹேஸ்டிங்ஸின் காலத்தில் கேசவப்பூரிலிருந்து பாதுரியகட்டாவுக்கு வந்தனர். வாரன் ஹேஸ்டிங்ஸ் மற்றும் அவரது மனைவி கோசு குடும்பத்தை சந்தித்ததாக கூறப்படுகிறது. ஹேஸ்டிங்கின் எழுத்தர் இராம்லோகன் கோசின் பேரனான கெலத் சந்திர கோசு (1829-1878) 46 பாதுரியகட்டா தெருவில் உள்ள பழைய குடும்ப வீட்டிலிருந்து வெளியேறி 47 பாதுரியகட்டா தெருவில் ஒரு புதிய வீட்டிற்கு சென்றார். குடும்பம் இசை மற்றும் தொண்டுப் பணிகள் ஆகியவற்றில் கணிசமான பங்களிப்பை வழங்கியது. இந்த மாளிகையில் பளிங்கு சிற்பங்கள், ஓவியங்கள், படிக சரவிளக்குகள் மற்றும் பிற கலை பொருட்கள் ஆகியவை உள்ளன.
கலாச்சாரம்
பிரபல சுதந்திர போராட்ட வீரர் ஜதிந்திரநாத் முகர்ஜி (பாகாஜதீன்) நிறுவிய 'அனுசீலன் சமிதியின்' கிளையான பாதுரியகட்டா பேயம் சமிதி இங்கு அமைந்துள்ளது. இச்சமிதி கொல்கத்தாவின் முதல் காளி பூசையை ஏற்பாடு செய்தது.
குறிப்புகள்
பகுப்பு:Coordinates not on Wikidata
நேற்று இன்று
நேற்று இன்று  இயக்குனர் பத்மா மகன் இயக்கி வெளிவரவிருக்கும் இந்தியத் தமிழ்த் திரைப்படம் ஆகும். சிறப்பு தோற்றத்தில் பிரசன்னா நடிக்கிறார்.
மேற்கோள்கள்
பகுப்பு:2013 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:இந்திய சாகச திரைப்படங்கள்
நிருபமா வைத்தியநாதன்
நிருபமா வைத்தியநாதன் (நிருபமா சஞ்சீவ், பிறப்பு. டிசம்பர் 8, 1976, கோயம்புத்தூர், இந்தியா) கோவையைச் சேர்ந்த ஒரு டென்னிஸ் வீராங்கனை ஆவார். 1995 தென்னாசிய விளையாட்டுப் போட்டிகளில் டென்னிஸ் போட்டிகளில் குழுப்போட்டி, ஒற்றையர் போட்டி, இரட்டையர் போட்டி, கலப்பு இரட்டையர் போட்டி ஆகிய நான்கிலும் தங்கப் பதக்கம் பெற்றார்.
வெளியிணைப்புக்கள்
பகுப்பு:இந்திய டென்னிஸ் வீரர்கள் பகுப்பு:1976 பிறப்புகள் பகுப்பு:கோவை மக்கள் பகுப்பு:வாழும் நபர்கள் பகுப்பு:தமிழ்நாட்டு விளையாட்டு வீராங்கனைகள்
மெரீனா நீர்த்தேக்கம்
மெரீனா நீர்த்தேக்கம், சிங்கப்பூரின் மெரீனா விரிகுடா பகுதியில் அமைந்துள்ள ஒரு நீர்தேக்கமாகும். 2008ஆம் ஆண்டு மெரீனா தடுப்பணை அமைக்கப்பட்ட பின்னர் இதில் இருந்த கடல் நீர் இயற்கையான முறையில் சுத்தீகரிக்கப்பட்டு நல்ல நீராக மாற்றப்பட்டது. 2010 ஆம் ஆண்டு இதன் பணிகளை தொடங்கியது. சிங்கபூரின் மொத்த நீர்தவையில் பத்து சதவிகிதம் நீர்தேவையை இது பூர்த்தி செய்கிறது. சிங்கபூரின் முக்கிய ஆறுகள் அனைத்தும் இந்த நீர்த்தேக்கத்தில் வந்து கலக்குமாறு சியப்பட்டுள்ளது.
முதலாம் இளையர் ஒல்ம்பிக் போட்டிகள்
2010ஆம் ஆண்டு சிங்கப்பூரில் நடந்த முதலாம் இளையர் ஒல்ம்பிக் போட்டிகளில், துடுப்பு வலித்தல் போட்டிகள் இங்கு நடைபெற்றன.
மேற்கோள்கள்
பகுப்பு: சிங்கப்பூர் நீர்தேக்கங்கள்
தஞ்சாவூர் மராத்திய அரசு
தஞ்சாவூர் மராத்திய அரசு சோழ மண்டலத்தை ஆண்ட மராத்தியர்களின் அரசாகும். இவர்களின் தலைநகரம் தஞ்சாவூர் ஆகும். போன்சலே குலத்தில் பிறந்த சத்ரபதி சிவாஜியின் இளைய தம்பி வெங்கோஜி என்ற ஏகோஜி என்பவர், தஞ்சாவூரை தஞ்சை நாயக்கர்களிடமிருந்து 1674இல் கைப்பற்றி தஞ்சாவூர் மாராத்திய அரசை நிறுவினார். இவரின் வழித்தோன்றல்கள் தஞ்சை மராத்திய அரசை 1855 முடிய அரசாண்டனர்.
சுதேச சமஸ்தானமாக
1799ல் கிழக்கிந்தியக் கம்பெனியிடம் வீழ்ந்த தஞ்சாவூர் மராத்திய அரசு, 1855 வரை கிழக்கிந்திய கம்பெனி ஆட்சியாளர்களுக்கு அடங்கிய சுதேச சமஸ்தானமாக 1855 முடிய விளங்கியது.
கம்பெனி நேரடி ஆட்சியில்
மன்னர் தஞ்சாவூர் சிவாஜி ஆண் வாரிசு இன்றி 1855ல் இறந்தார். எனவே அவகாசியிலிக் கொள்கையின் படி, வாரிசு அற்ற  தஞ்சாவூர்  மராத்திய அரசை,  1855ல் பிரித்தானியக் கிழக்ந்தியக் கம்பெனியின் நேரடி ஆட்சியில் இணைக்கப்பட்டது.
கேன்டர்பரி பேராலயம்
கேன்டர்பரி பேராலயம் (Canterbury Cathedral) என்பது இங்கிலாந்தின் கென்ட் மாவட்டத்தில் உள்ள மிகவும் தொன்மையான கிருத்தவப் பேராலயம் ஆகும். இதன் முதல் பேராயராக இருந்தவர் தூய அகுத்தினார். இவர் திருத்தந்தை கிரகோரியால் உரோமிலிருந்து கி.பி. 597 இல் சமயத்தொண்டாற்ற அனுப்பப்பட்டார்.
இரண்டாம் உலகப்போர்
இரண்டாம் உலகப்போரின் போது, செர்மனியின் வான்படை தாக்குதலின் சேதத்தில் இருந்து பாதுகாக்க, ஆலயத்தின் வண்ணக் கண்ணாடிகள் அகற்றப் பட்டு மாற்றுக் கண்ணாடிகள் வைக்கப்பட்டது. பின்னர் தாக்குதல் நடந்த போது, போலிக் கண்ணாடிகளே சேதம் அடைந்தன. இத்தாக்குதலில் கேன்டர்பரி ஆலயத்தின் நூலகமும், கேன்டர்பரி நகரின் பல பகுதிகளும் சேதமாகின.
மேற்கோள்கள்
பகுப்பு:இங்கிலாந்துக் கிறித்தவக் கோவில்கள்
பாவேந்தர் பாரதிதாசன் விருது
பாவேந்தர் பாரதிதாசன் விருது என்பது தமிழக அரசின் தமிழ் வளர்ச்சித் துறையின் கீழ் இயங்கும் தமிழ் வளர்ச்சி இயக்ககம் மூலம் தமிழ்க் கவிஞர் ஒருவருக்கு ஆண்டு தோறும் வழங்கப்படும் ஒரு விருதாகும். தமிழ்நாடு அரசின் அரசாணை (பலவகை) எண். 1609, பொதுத் (செய்தி, மக்கள் தொடர்பு - விளம்பரம் -2) துறை, நாள்: 28-08-1978 மூலம் 1978 ஆம் ஆண்டிலிருந்து இந்த விருது வழங்கப்படுகிறது. 1978 ஆம் ஆண்டிலிருந்து 1995 ஆம் ஆண்டு வரை ரூபாய் பத்தாயிரம் பணமுடிப்பும் தகுதியுரையும் வழங்கப்பட்டன. 1996 ஆம் ஆண்டிலிருந்து 1997 ஆம் ஆண்டு வரை ரூபாய் இருபதாயிரம் பணமுடிப்பும் தகுதியுரையும் வழங்கப்பட்டன. 1998 ஆம் ஆண்டிலிருந்து ரூபாய் ஒரு இலட்சம் பணமுடிப்பும் எட்டு கிராம் அளவிலான தங்கப்பதக்கமும் வழங்கப்படுகிறது.
விருது பெற்றவர்கள் பட்டியல்
குறிப்புகள்
மேற்கோள்கள்
பகுப்பு:தமிழ் வளர்ச்சித் துறை விருதுகள்
தாகஃவா
தாகஃவா (Dakahwa) என்பது இந்தியாவின் பீகார் மாநிலம் மேற்கு சம்பாரண் மாவட்டத்திலுள்ள ஒரு கிராமம் ஆகும்.
மக்கள் தொகையியல்
2011 ஆம் ஆண்டின் இந்திய மக்கள் தொகைக் கணக்கெடுப்பின்படி தாகஃவா கிராமத்தின் மக்கள்தொகை 969  நபர்கள் ஆகும். இவர்கள் 205 குடும்பங்களில் வாழ்ந்தனர். இம்மக்கள்தொகையில் 52.1% நபர்கள் ஆண்கள் மற்றும் 47.8% நபர்கள் பெண்களாவர். இந்நகரின் எழுத்தறிவு சதவீதம் 31.47% ஆகும். நாட்டின் சராசரி தேசிய எழுத்தறிவு சதவீதமான 74% என்பதைவிட இது குறைவாகும். எழுத்தறிவு பெற்றவர்களில் 67.54% நபர்கள் ஆண்கள் மற்றும் 32.45% நபர்கள் பெண்களாவர். மக்கள் தொகையில் 20% நபர்கள் 6 வயதுக்கு கீழ் உள்ளவர்களாகும்.
மேற்கோள்கள்
பகுப்பு:பீகார் மாநிலத்திலுள்ள ஊர்களும் நகரங்களும்
செனான் இருபுரோமைடு
செனான் இருபுரோமைடு (Xenon dibromide) என்பது XeBr2 என்ற மூலக்கூற்று வாய்ப்பாட்டால் குறிக்கப்படும் நிலைப்புத்தன்மையற்ற ஒரு வேதிச் சேர்மமாகும். அயோடின்-129 சிதைவினால் மட்டுமே தயாரிக்கப்பட்டது.
தனிம செனான் மற்றும் புரோமினைச் சேர்த்து இந்த சேர்மத்தை தயாரிப்பதற்கான முயற்சிகள் XeBr இயங்குருப்பை மட்டுமே விளைவித்தது. செனான் இருபுரோமைடு செனான் இருபுளோரைடு மற்றும் செனான் இருகுளோரைடு ஆகியவற்றை விட குறைவான நிலைப்புத்தன்மை கொண்டதாக இருக்கும் என எதிர்பார்க்கப்படுகிறது. செனான் மற்றும் புரோமினாக சிதைவடையும் என்றும் எதிர்பார்க்கப்படுகிறது.
மேற்கோள்கள்
பகுப்பு:செனான் சேர்மங்கள் பகுப்பு:புரோமைடுகள்
இத்தாலியத் தமிழர்
இத்தாலியத் தமிழர் எனப்படுவோர் தமிழ்ப் பின்புலத்துடன் இத்தாலியில் வசிப்பவர்கள். இத்தாலியில் 25,000 தமிழர்கள் வசிப்பதாக மதிப்பிடப்பட்டுள்ளது. இவர்களில் பெரும்பான்மையானோர் 1983 கறுப்பு யூலை கலவரங்களுக்குப் பின்பு இடம்பெயர்ந்த ஈழத் தமிழர்கள் ஆவர். இலங்கையில் தமிழர் இனவழிப்பை எதிர்த்து பல எதிர்ப்புப் போராட்டங்களை தொடர்ந்து நடத்தி வருகிறார்கள்.
வெளி இணைப்புகள்
பகுப்பு:இத்தாலியத் தமிழர்
சோபா நகரப் பேரங்காடி
சோபா நகரப் பேரங்காடி (Sobha City Mall) இந்தியாவின் கேரள மாநிலத்திலுள்ள திருச்சூர் நகரத்தின் புழாக்கல் பஞ்சாயத்தில் அமைந்துள்ளது. இந்த வணிக வளாகம் 2015 ஆம் ஆண்டு திசம்பர் மாதம் 17 அன்று திறக்கப்பட்டது. வணிக வளாகம் 4.7 ஏக்கர் (1.9 எக்டேர்) நிலத்தில் கட்டப்பட்டு 450,000 சதுர அடி (42,000 சதுர மீட்டர்) பரப்பளவைக் கொண்டுள்ளது. பேராங்காடி முற்றிலுமாக மையமாக குளிரூட்டப்பட்டிருக்கிறது. ஐனாக்சு லீசர் நிறுவனத்தின் ஆறு திரையரங்குகள் இப்பேரங்காடியில் இயங்குகின்றன. ஆடம்பர வணிக உணவு விடுதிகள், அலுவலக இடம், உணவகங்கள் மற்றும் 600 கார்களை நிறுத்தும் வசதியை சோபா நகரப் பேரங்காடி வழங்குகிறது.
மாங்குடி முனிச்சான் கருப்பர் கோயில்
மாங்குடி முனிச்சான் கருப்பர் கோயில் தமிழ்நாட்டில் புதுக்கோட்டை மாவட்டம், மாங்குடி என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் கிராம முறைப்படி ஒருகாலப் பூசை நடக்கின்றது.
சனவரி 21
வெளி இணைப்புகள்
பகுப்பு:சனவரி பகுப்பு:ஆண்டின் நாட்கள்
ஆஹா கல்யாணம் (திரைப்படம்)
ஆஹா கல்யாணம் என்பது 2014ல் வெளிவந்த தமிழ் திரைப்படமாகும். இது இந்தியில் வந்த பேண்ட் பஜா பாராத் Band Baaja Baaraat என்ற படத்தின் மறு உருவாக்கமாகும். இதில் நான் ஈ புகழ் நானி, வாணி கபூர், சிம்ரன் ஆகியோர் நடித்துள்ளனர். இதை விஷ்ணுவர்த்தன் உதவியாளர் கோகுல கிருஷ்ணன் இயக்கி உள்ளார். புகழ் பெற்ற இந்தி திரைப்பட தயாரிப்பு நிறுவனமான யாஷ்ராஜ் பிலிம்ஸ் தயாரித்துள்ளது. இது பிப்ரவரி 21 அன்று வெளிவந்தது.
ஜிஎன்ஏ பல்கலைக்கழகம், பக்வாரா
ஜிஎன்ஏ பல்கலைக்கழகம் (GNA University (DBU) என்றறியும் இந்த தனியார் பல்கலைக்கழகம், இந்திய பஞ்சாப் மாகாணத்தின் கபூர்தலா மாவட்டத்திலுள்ள பக்வாரா அருகிலுள்ள "சிறீ அர்கோபிந்த்கார்" என்னும் நாட்டுப்புற பகுதியில் அமைந்துள்ளது. தொழில் வளர்ச்சிக்கு வழிவகை செய்யும் பல்கலைக்கழகங்களில் ஒன்றான இப்பல்கலைக்கழகம், பஞ்சாப் அரசு ஒப்புதலின்படி (சட்ட எண்: 17/2014 (Act no. 17 of 2014) ஜலந்தரில் உள்ள "எஸ் அமர் சிங் கல்வி அறக்கட்டளை"யால் திட்டமிட்டு ஊக்குவிக்கப்பட்டு 2014-ம் ஆண்டு, நிறுவப்பட்டது.
ஆஹா கல்யாணம் (திரைப்படம்)
தயாரிப்பு
இப்படத்தின் ஒட்டு மொத்த குழுவுக்கும் சராசரி வயது 26-க்கு மேல் இருக்காது என்று இப்படத்தின் இயக்குநர் கூறியுள்ளார். தமிழ், தெலுங்கு என இரு மொழியில் தயாரிக்கப்பட்டுள்ளது.
கதை சுருக்கம்
சுருதி கல்லூரி இறுதியாண்டு மாணவி. பகுதி நேரமாக திருமண ஒப்பந்த நிறுவனத்தில் வேலைசெய்கிறார். அந்தத் தொழிலில் பெரிய ஆளாக வேண்டும் என்பது அவரது கனவாக இருக்கிறது. திருமணத்தில் சுருதியைப் பார்க்கும் சக்திவேலுக்கு சுருதி மீது காதல் வருகிறது. சுருதியின் நட்பைப் பெற வேண்டும் என்பதற்காக அவருடன் தொழிலில் பங்குதாரராக சேர்த்துக்கொள்ள வேண்டுகிறார். முதலில் எதிர்த்தாலும், பின்பு சேர்த்துக்கொள்கிறார்.
ஜிஎன்ஏ பல்கலைக்கழகம், பக்வாரா
சான்றாதாரங்கள்
பகுப்பு:இந்தியப் பஞ்சாபிலுள்ள பல்கலைக்கழகங்கள்
ஆஹா கல்யாணம் (திரைப்படம்)
கதை சுருக்கம்
இருவரும் இணைந்து அந்தத் தொழில் மிகப் புகழ் பெற்ற சந்திரலேகாவிடம் வேலைக்குச் சேர்ந்து தொழில் கற்றுக் கொள்ள நினைக்கிறார்கள். ஆனால் அங்கு அவர்களுக்கும் சந்திரலேகாவுக்கும் இடையே தொழில் ரீதியாக முரண்பாடு ஏற்பட்டு வெளியேறுகிறார்கள். உடனடியாகத் தங்கள் கெட்டி மேளம் என்ற நிறுவனத்தைத் தொடங்குகிறார்கள். குறைந்த செலவில் நன்றாக திருமணத்தை நடத்துவதால் அவர்களுக்கு வாடிக்கையாளர்கள் அதிக அளவில் வருகிறார்கள். லட்சம் லட்சமாகச் சம்பாதிக்கிறார்கள்.
ஒரு வெற்றிக் கொண்டாட்டத்திற்குப் பிறகு இரவு தனியாக இருக்க நேரிடும்போது இருவருக்கும் இடையிலான உறவு உடல்ரீதியானதாக மாறிவிடுகிறது. இந்த இடத்தில் சுருதிக்கு, சக்தி மீது காதல் வந்துவிடுகிறது. ஆனால் இப்போது சக்தி ஏனோ தடுமாறுகிறான். இதனால் இருவருக்கும் இடையிலான உறவில் விரிசல் உண்டாகிறது. இருவரும் தனித்தனியே பிரிந்து தொழில் போட்டி செய்யும் அளவுக்கு அந்த விரிசல் வளர்ந்துவிடுகிறது. ஆனால் இருவருக்குமே தொழில் நன்றாக போகாததால் நஷ்டம் ஏற்படுகிறது. கடன் ஏற்படுகிறது.
இந்தச் சமயத்தில் ஒரு பெரிய பணக்காரர் கெட்டி மேள’த்தின் மூலம் திருமணம் செய்ய முன்வருகிறார். ஆனால் சுருதி, சக்தி இணைந்து செயல்பட்டால்தான் தருவேன் என ஒரு நிபந்தனை வைக்கிறார். நண்பர்கள் வற்புறுத்தல் காரணமாகவும், பணத்திற்காகவும் இருவரும் இணைந்து வேலைசெய்ய சம்மதிக்கிறார்கள். ஆனால் இதற்கிடையிலேயே சுருதிக்கு வேறு ஒருவருடன் நிச்சயதார்த்தமும் முடிந்துவிடுகிறது. அவர்களைக் கடனில் இருந்து மீட்க இந்தத் திருமணத்தை வெற்றிகரமாக நடத்தி முடிப்பது முக்கிய தேவையாக இருக்கின்றது. இந்தத் தடங்கலை முறியடித்தார்களா? இருவருக்குமான காதல் என்ன ஆனது? என்பதுதான் மீதிக் கதை.
மேற்கோள்கள்
பகுப்பு:2014 தமிழ்த் திரைப்படங்கள்
பரீத்கோட் இராச்சியம்
பரீத்கோட் இராச்சியம் (Faridkot State) பிரித்தானியாவின் இந்தியப் பேரரசு காலத்தில் பிரித்தானிய இந்தியாவிற்கு வெளியில் பஞ்சாப் பகுதியில் இருந்த தன்னாட்சி பெற்ற சீக்கிய சுதேச சமஸ்தானம் ஆகும். இது தற்கால பஞ்சாப் மாநிலத்தில் பரித்கோட் மாவட்டத்தின் பகுதியாக உள்ளது.
வரலாறு
ஜெய்சல்மேர் இராச்சியத்தை நிறுவிய கபூரா 1643இல் கோட்காபுரா என்ற வேள்புல அரசை நிறுவினார். இது 1743இல் பிரிந்து பரூத்கோட் உருவானது. 1807இல் இரு இராச்சியங்களும் இலாகூரின் சீக்கியப் பேரரசின் கீழ் இருந்தன. ஆனால் 1809இல் இது பிரித்தானியரின் துணைப்படைத் திட்டத்தின் கீழ் பாதுகாப்பில் இருந்தது. இந்த நிலை 1947இல் இந்திய விடுதலை வரை நீடித்தது.